**** **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# *Draft* DECIZIA ETAPEI DE ÎNCADRARE

## Nr. din …… 03.2023

Ca urmare a notificării adresate de **MUNTEANU DUMITRU** din județul Suceava, orașul Salcea, localitatea Plopeni, privind planul **„Întocmire PUZ suprafata de 10000 mp teren arabil din parcela cu nr. cadastral 37377 (S=20000 mp teren arabil din care S= 931 mp teren arabil intravilan și S = 19069 mp teren extravilan), înscrisă în CF nr. 37377 a UAT Salcea, în vederea construirii de locuințe cu regim mic de înălțime, anexe și împrejmuire proprietate”**, propus a fi amplasat în județul Suceava, orașul Salcea, localitatea Plopeni, înregistrată la APM Suceava cu nr. 2034/16.02.2023, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 02.03.2023;
* în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în lipsa comentariilor motivate din partea publicului interesat,

**decide:**

**Planul „Întocmire PUZ suprafata de 10000 mp teren arabil din parcela cu nr. cadastral 37377 (S=20000 mp teren arabil din care S= 931 mp teren arabil intravilan și S = 19069 mp teren extravilan), înscrisă în CF nr. 37377 a UAT Salcea, în vederea construirii de locuințe cu regim mic de înălțime, anexe și împrejmuire proprietate”, propus a fi amplasat în județul Suceava, orașul Salcea, localitatea Plopeni, nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul pentru care este elaborat planul, în suprafață de 10000 mp teren arabil este proprietatea privată a numitului MUNTEANU DUMITRU, conform Contractului de Donație Imobil nr.1224 din 31.05.2021. Terenul se identifică prin parcela cu nr. cadastral 37377 (S=20000 mp teren arabil din care S= 931 mp teren arabil intravilan și S = 19069 mp teren extravilan), înscrisă în CF nr. 37377 a UAT Salcea.

Este emis Certificatul de Urbanism nr. 190/03.06.2022 de către Primăria Orașului Salcea, care certifică acest fapt.

**Vecinătăți:**

**- la nord**: drum de acces existent (pietruit);

**- la sud-est**: teren proprietate privată (Ivan Vasile) – teren liber, fără construcții;

**- la sud-vest**: drum de exploatare existent (pietruit);

**- la nord-vest**:teren proprietate privată (nr. cad. 39007) – teren liber, fără construcții;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Obiectul Planului Urbanistic Zonal îl constituie introducerea în intravilanul localității a unei suprafețe de teren de 10.000 mp, din totalul de 20.000 mp, cu scopul de a construi locuințe cu regim mic de înălțime și funcțiuni complementare, în județul Suceava, orașul Salcea, localitatea Plopeni.

Obiectul lucrării constă în aprofundarea și rezolvarea complexă a problemelor funcționale și tehnice în zonă, cu scopul de a reglementa zonele edificabile, condițiile de ocupare, dimensionare și aspectul arhitectural a viitoarelor construcții, rezolvarea acceselor pietonale și carosabile precum și amenajarea spațiilor libere și plantate.

Planul Urbanistic Zonal stabilește amplasamentele construcțiilor prevăzute a fi realizate.

**Prevederi ale programului de dezvoltare a localității, pentru zona studiată:**

Prin prezenta lucrare se intenționează:

- Asigurarea accesului carosabil și pietonal la nivelul cerințelor din zonă;

- Analizarea compatibilității funcțiunii propuse cu zona functională existentă;

- Organizarea urbanistică a zonei prin stabilirea amplasamentului noilor construcții prevăzute a se realiza în zonă și încadrarea acestora într-o soluție de ansamblu;

Ca urmare, în această zonă a localității Plopeni, orașul Salcea, este necesară elaborarea unui Plan Urbanistic Zonal care să stabilească obiectivele, acțiunile și prioritățile, compatibilitatea cu vecinatățile, reglementările urbanistice necesare pentru utilizarea terenului și realizarea construcțiilor.

In urma analizei Planului Urbanistic General al orașului Salcea - documentație de urbanism faza PUG nr. 38/21.12.2020, aprobată de către Consiliul Local Salcea prin H.C.L. nr. 38/21.12.2020, proiect prin care s-a stabilit intravilanul localității, zonificarea, funcțiunile și organizarea urbanistică, s-a constatat că zona luată în studiu este situată parțial în intravilan și parțial în extravilanul localității unde folosința terenului este teren arabil.

In vederea începerii demersurilor legale pentru realizării investiției a fost emis de către Primaria orașului Salcea, Certificat de Urbanism nr. 190/03.06.2022 prin care se recomandă întocmirea unui PUZ.

**Indici urbanistici :**

Suprafața totală de 20.000 mp studiată prin P.U.Z. va fi împărțită în două zone:

* o parte de10.000 mp se vor introduce în intravilan și se va împărți în **13 loturi** cu suprafața cuprinsă între 562,47mp și 677,74 mp;
* diferența de 10.000 mp va rămâne în extravilan.

Zona de 10.000 mp care se introduce în intravilan va avea următorii indici urbanistici:

|  |  |  |  |  |
| --- | --- | --- | --- | --- |
| **SEMNIFICATIE** | **EXISTENT** | | **PROPUS** | |
| **MP** | **%** | **MP** | **%** |
| Nr. Cad. 37377 – 20.000 mp – 10.000 mp intravilan și 10.000 mp extravilan | | | | |
| **Zona de locuințe și funcțiuni complementare –**  **13 loturi cu suprafața cuprinsă între 562,47 mp și 677,74 mp** | | | | |
| **Suprafața construită** | 0 | 0 | 168,74 -203,32 | **30,00%**  din suprafața lotului |
| **Suprafata alei, circulație pietonală, parcare și platforme** | 0 | 0 | 225,00 -271,00 | **40,00%**  din suprafața lotului |
| **Suprafața spații verzi** | 0 | 0 | 168,74 -203,32 | **30,00%**  din suprafața lotului |
| Suprafețe raportate la întreaga suprafața ( 20.000 mp) | | | | |
| Suprafața de teren cedată pentru modernizarea drumurilor | 0 | 0 | 507,44 | 2,54 |
| Suprafața de teren pentru drumul de acces și trotuare pietonale | 0 | 0 | 1785,47 | 8,92 |
| Suprafața de teren pentru locuințe ( 13 loturi) | 0 | 0 | 7941,41 | 39,71 |
| Suprafață teren extravilan | 19.069 | 95,35 | 10.000 | 50,00 |
| Suprafață teren liber | 20.000 | 100 | 10.000 | 50,00 |
| TOTAL SUPRAFAȚĂ TEREN | 20.000 | 100 | 20.000 | 100 |

**P.O.T. PROPUS (Procent de Ocupare a Terenului) = 30%**

**C.U.T. PROPUS (Coeficient de Utilizare a Terenului) = 0,90**

**Regim maxim de înaltime – D/S+P+1E/M**

**H maxim la cornișă = 9,00 m**

**H maxim la coamă = 12,00 m**

**H minim = 3,00 m**

**Functiuni permise:**

- locuinţe individuale şi colective mici cu maxim P+1 niveluri în regim de construire continuu (înşiruit) sau discontinuu (cuplat sau izolat);

- echipamente publice specifice zonei rezidenţiale;

- funcțiuni complementare cu funcțiunea de locuire;

- scuaruri publice.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele –* ***nu este cazul****;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile* ***– nu este cazul****;*

**Alimentarea cu apă**

In zonă există rețea de alimentare cu apă. Obiectivele se vor racorda la rețeaua de apa existentă în zonă.

**Canalizarea**

In zonă există rețea de canalizare, la care se vor racorda și obiectivele studiate.

Apele pluviale vor fi colectate și apoi evacuate în rigolele marginale.

**Alimentarea cu energie electrică** se va face de la rețelele publice existente în zonă, prin intermediul unui branșament electric, ale cărui caracteristici tehnice se vor stabili de către furnizorul de electricitate pe baza Avizului Tehnic de Racordare (la solicitarea beneficiarului).

**Accesul** carosabil și pietonal se va realiza din strada Amurgului (drum pietruit) pe un drum agricol de exploatare (drum de pământ) ce va fi modernizat și lărgit pentru a asigura accesul la parcela respectivă prin grija beneficiarului PUZ.

**Gospodărirea deșeurilor**

Colectarea la locul de producere a deșeurilor menajere se face în recipiente acoperite, dimensionate în functie de cantitatea produsă, de ritmul de evacuare si de categoria în care se încadreaza deșeurile menajere din imobilul propus. Deșeurile nu se colecteaza direct în recipient, ci intr-un sac de polietilena aflat in recipient si care sa aibă un volum puțin mai mare decât volumul recipientului. Precolectarea secundară, adica strângerea și depozitarea provizorie a sacilor cu deșeuri menajere în punctele de precolectare organizată, se face în recipiente de culori diferite inscripționate cu tipul deșeurilor, dimensionate corespunzător, acoperite, prevazute cu dispozitive de prindere adaptate modului de golire, usor transportabile, concepute astfel incât să nu producă răniri în timpul manipulării. Administratia publică locală va asigura colectarea, indepărtarea și neutralizarea deșeurilor menajere și stradale.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program –* ***nu este cazul****;*

e*)relevanţa planului sau programului pentru implementarea legislaţiei naţionale şi comunitare de mediu* ***– nu este cazul****;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor –* ***prin măsurile luate nu apar efecte negative remanente asupra mediului****;*

*b) natura cumulativă a efectelor –* ***nu este cazul****;*

*c) natura transfrontieră a efectelor –* ***nu este cazul****;*

*d) riscul pentru sănătatea umană sau pentru mediu (de exemplu, datorită accidentelor*) –

***nu este cazul****;*

*e) mărimea şi spaţialitatea efectelor (zona geografică şi mărimea populaţiei potenţial afectate)-*

***este redusă pe perioada execuției lucrărilor****;*

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural –* ***nu este cazul****;*

*(ii) depăşirea standardelor sau a valorilor limită de calitate a mediului –*

***este redusă pe perioada execuției lucrărilor****;*

*(iii) folosirea terenului în mod intensiv* ***– este redusă pe perioada execuției lucrărilor****;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional-* ***amplasamentul nu este situat în interiorul sau apropierea unei arii naturale protejate****;*

**Obligaţiile titularului:**

1. Titularul are obligația de a respecta legislația de mediu în vigoare.
2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.
3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 16.02.2023 şi 20.01.2023, până la luarea deciziei de încadrare nu au fost semnalate observaţii din partea publicului.

- În urma publicării din data de .............2023, în ziarul …… a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| Șef Serviciu  Avize, Acorduri, Autorizații,  Adina HOBJILA | Întocmit,  Consilier Mihaela POLEACU |

|  |  |
| --- | --- |
|  |  |